CELEX: 62010TN0314
Language: sk
Date: 2010-07-19 00:00:00
Title: Vec T-314/10: Žaloba podaná 19. júla 2010 — Constellation Brands/ÚHVT (COOK’S)

25.9.2010   
            
            
               SK
            
            
               Úradný vestník Európskej únie
            
            
               C 260/23
            
         Žaloba podaná 19. júla 2010 — Constellation Brands/ÚHVT (COOK’S)
   (Vec T-314/10)
   ()
   2010/C 260/31
   Jazyk konania: angličtina
   
      Účastníci konania
   
   
      Žalobca: Constellation Brands, Inc. (New York, USA) (v zastúpení: B. Brandreth, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. apríla 2010 vo veci R 1048/2009-1,
            
         
               —
            
            
               vrátiť vec Úradu pre harmonizáciu vnútorného trhu (ochranné známky a vzory) a nariadiť uvedenie do predchádzajúceho stavu vo vzťahu k prihláške ochrannej známky spoločenstva č. 942128,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Dotknutá ochranná známka Spoločenstva: slovná ochranná známka „COOK’S“.
   
      Rozhodnutie oddelenia Ochranné známky a register: zamietnutie žiadosti o uvedenie do predchádzajúceho stavu a potvrdenie výmazu ochrannej známky Spoločenstva č. 942128.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 81 nariadenia Rady č. 207/2009, keďže odvolací senát nesprávne uplatnil tento článok a nesprávne posúdil skutočnosti, keď rozhodol, že zástupcovia žalobcu nevynaložili náležitú starostlivosť vyžadovanú okolnosťami.